“Poštovani,

ovim putem Vas obavještavamo da će i ove godine 10. srpnja (ponedjeljak) 2017. godine biti organiziran “MIMOHOD 8372” u spomen na žrtve genocida u Srebrenici. Organizaciju mimohoda je i ove godine preuzela Udruga Bošnjaka branitelja DR Hrvatske ogranak grada Splita i SD županije, u suradnji s Vijećima bošnjačke nacionalne manjine u Splitu i SD županiji, KDB “Preporod” Split, Medžlisom Islamske zajednice u Splitu, a uz podršku Grada Splita.

Mjesto održavanja mimohoda je grad Split prema slijedećem:

– 17:00 – 18:00 sati okupljanje sudionika mimohoda – Trg Republike (Prokurativa)

– 18:00 – 18:45 sati mimohod slijedećim ulicama: Trg Republike – Marmontova – kralja Tomislava – Hrvojeva – Riva

– 19:00 –19:55 sati tevhid (prigodna muslimanska molitva) – Mesdžid IZ u Splitu, Cosmijeva 1

– 20:00 – 20:40 sati projekcija dokumentarnog filma o genocidu u Srebrenici

– Divanhana (klub) u mesdžidu IZ u Splitu, Cosmijeva 1.

Ovom manifestacijom želimo izraziti duboko suosjećanje s nedužnim ubijenim i preživjelim Srebreničanima. Nadamo se da će te nam se pridružiti i podržati žrtve genocida.

S poštovanjem,

Kadro Kulašin

Predsjednik Koordinacije bošnjačkih organizacija u gradu Splitu i SD županiji